|  |
| --- |
| Gweithiwr Cymdeithasol  Cyfeirnod y Swydd: REQ004667  Gwasanaeth: Gwasanaethau Plant, Teuluoedd a Diogelu  Adran: Tîm Parhad a Llwybrau – Plant sy’n Derbyn Gofal a Phobl sy’n Gadael Gofal  Lleoliad: Coed Pella, Conway Road, Bae Colwyn  Cyflog: G07 - £32,909 - £35,411 / G08 - £36,298 - £39,493 - yn dibynnu ar brofiad a chymwysterau  Oriau a Sail: 37 awr yr wythnos, Parhaol  Gofynion y Gymraeg:  Mae'r gallu i gyfathrebu yn Gymraeg er mwyn sgwrsio'n gartrefol â chwsmeriaid yn ddymunol ar gyfer y swydd hon.  Manylion y Rheolwr ar gyfer trafodaeth anffurfiol am y swydd:  [Liz Rowlands, Rheolwr Adain, Cynllunio Gofal; Rhif Ffôn 01492 575111; Cyfeiriad e-bost [liz.rowlands@conwy.gov.uk](mailto:liz.rowlands@conwy.gov.uk) ]  Mae Conwy wedi ymrwymo i gyfle cyfartal ac rydym yn croesawu ymgeiswyr o bob rhan o'r gymuned. Rydym yn darparu opsiwn i bobl anabl wneud cais mewn gwahanol fformatau. Cysylltwch â'r Tîm AD ar 01492 576129 i gael cyngor pellach.  Mae’n rhaid i ymgeiswyr lenwi ein ffurflen gais ni i gael eu hystyried. Ni dderbynnir CVs ar eu pen eu hunain. Os nad ydych wedi cael gwahoddiad i gyfweliad o fewn tair wythnos o'r dyddiad cau, dylech gymryd yn ganiataol nad ydych ar y rhestr fer ar gyfer cyfweliad.  Mae Conwy wedi ymrwymo i ddiogelu. Bydd cymwysterau a geirdaon yn cael eu dilysu. |

|  |
| --- |
| A ydych chi’n chwilio am swydd Gwaith Cymdeithasol sy’n golygu gweithio gyda phlant sy’n derbyn gofal yng Nghonwy? Mae cyfle wedi codi i Weithiwr Cymdeithasol Cymwys llawn amser ymuno â’r Tîm Parhad a Llwybrau yng Ngwasanaeth Plant, Teulu a Diogelu Conwy.  Mae’r tîm yn gyfrifol am ddarparu gwasanaethau i blant 0-18 oed - sydd yn derbyn gofal gan Gonwy. Mae yna ystod o wasanaethau cefnogaeth ar gael i gefnogi unrhyw Weithiwr Cymdeithasol, yn cynnwys Seicolegydd Mewnol, Seicolegydd Cynorthwyol a Gwasanaeth Ymyrraeth Therapiwtig a Theuluol. Mae hyn er mwyn cefnogi a gwella’r canlyniadau i blant, pobl ifanc a’u teuluoedd/gofalwyr maeth. Mae gan y tîm hefyd gysylltiadau cryf gyda gwasanaethau CAMHS ac Addysg.  Mae angen gweithwyr cymdeithasol ymroddedig ar y Tîm Parhad a Llwybrau, sy’n awyddus ac yn gallu gwneud gwahaniaeth. Bydd ymgeiswyr llwyddiannus yn gweithio gyda phlant a’u teuluoedd gan ddefnyddio ymagwedd sy’n seiliedig ar ganlyniadau a fydd yn cael ei chyd-gynhyrchu gyda llais y plentyn wrth wraidd unrhyw gynllunio.  Bydd yr ymgeisydd llwyddiannus yn chwarae rôl allweddol mewn gwneud gwahaniaeth mawr i fywyd Plant sy’n Derbyn Gofal a Phobl sy'n Gadael Gofal. Bydd hyn yn cynnwys hyrwyddo ailuno â gofal rhieni a chefnogi Gorchmynion Gwarchodaeth Arbennig.  Mae’r tîm wedi’i leoli yng Nghoed Pella, Bae Colwyn a bydd yr ymgeisydd llwyddiannus yn gweithio â phlant a'u teuluoedd/ gofalwyr mewn gwahanol leoliadau. Mae’n hanfodol bod deiliad y swydd yn gallu teithio ledled y Sir ac ymhellach yn rheolaidd, yn aml i ac o leoliadau anghysbell ar fyr rybudd.  Oherwydd natur y gwaith, bydd angen datgeliad boddhaol gan y Gwasanaeth Datgelu a Gwahardd. |
| Mae Cyngor Bwrdeistref Sirol Conwy wedi ymrwymo i’w Safonau Iaith Gymraeg. Rydym yn croesawu ceisiadau yn y Gymraeg a’r Saesneg fel ei gilydd ac ni fydd ffurflenni cais a dderbynnir yn y naill iaith na’r llall yn cael eu trin yn llai ffafriol na’i gilydd.  Wrth fynd ati i hyrwyddo Cyfle Cyfartal, mae Conwy yn croesawu ymgeiswyr o bob rhan o’r gymuned. Bydd pob ymgeisydd anabl sy’n diwallu gofynion hanfodol y swydd yn cael cyfweliad. Bydd y Cyngor yn darparu cyfleusterau gwaith addas ychwanegol ar gyfer ymgeiswyr gydag anabledd. |

|  |
| --- |
| Cydbwysedd gwaith / bywyd  Rydym yn hyrwyddo ac yn deall pwysigrwydd cydbwysedd gwaith / bywyd cadarnhaol ac iach. Bydd ein gweithwyr ni yn cael 8 gŵyl banc y flwyddyn a hawl i'r gwyliau canlynol:   * Ar ôl penodi 25 diwrnod * Ar ôl 5 mlynedd o wasanaeth parhaus 30 diwrnod * Ar ôl 10 mlynedd o wasanaeth parhaus 32 diwrnod   Bydd gwyliau blynyddol a gwyliau banc gweithwyr rhan amser yn cael eu cyfrifo ar sail pro rata.  Rydym hefyd yn ystyried amrywiaeth o opsiynau gweithio hyblyg yn cynnwys:   * Rhannu Swydd * Gweithio oriau llai a rhan amser * Contractau tymor ysgol yn unig * Oriau cywasgedig * Cynllun oriau hyblyg * Polisi Sy’n ystyriol o deuluoedd a pholisi absenoldeb arbennig   Cynllun Pensiwn Llywodraeth Leol  Caiff pob gweithiwr ei gynnwys yn awtomatig yn y Cynllun Pensiwn Llywodraeth Leol. Mae rhagor o wybodaeth ar gael ar:  <https://www.cronfabensiwngwynedd.cymru/cy/DarparAelodau/Rhesymau-i-Ymuno.aspx>  Iechyd a Lles  Mae eich Iechyd Lles a’ch lles chi yn bwysig i ni ac rydym wedi ymrwymo i hyrwyddo diwylliant lle caiff iechyd a lles gweithwyr ei gefnogi. Byddwch yn manteisio ar:   * Tâl salwch galwedigaethol * Mynediad am ddim ddydd a nos i raglen cymorth gweithwyr sy’n darparu cyngor a chymorth * Polisi Rheoli Presenoldeb cynhwysfawr i gefnogi a chynorthwyo unigolion yn y gwaith, yn ystod cyfnodau o absenoldeb salwch ac wrth ddychwelyd i'r gwaith.   Gwobrau Conwy ac Arbedion Vectis  Gwobrau Conwy yw siop un stop ar gyfer holl fanteision staff Conwy gan gynnwys Cerbydau Aberthu Cyflog i brynu car drwy Tusker, Beicio i’r Gwaith, arian yn ôl ar ofal iechyd, gwobrau gwasanaeth hir, gostyngiadau pris a llawer mwy. Gallwch arbed arian drwy ddefnyddio eich Cerdyn Vectis i gael gostyngiadau ar-lein, tocynnau anrheg am bris is, arian yn ôl a gostyngiadau ar nwyddau mewn siopau. Mae hyn yn cynnwys gostyngiadau yn siopau’r stryd fawr, sinemâu a bwytai i ddisgownt ar foduro, yswiriant, gwestai a gwyliau. |